Hoe kan die Bybel my help? — Leer ken jou Bybel | Jongmense vra
LEES IN Afrikaans Albanees Amharies Arabies Armeens Azerbeidjans Baoulé Bicol Bislama Brasiliaanse Gebaretaal Bulgaars Cebuano Chichewa Chitonga Chitonga (Malawi) Chitumbuka Deens Duits Ecuadoriaanse Gebaretaal Engels Esties Faroëes Fidjiaans Fins Frans Ga Georgies Grieks Gun Hausa Haïtiaanse Kreools Hebreeus Hiligaynon Hmong (Wit) Hongaars Iban Iloko Indonesies Isoko Italiaans Japannees Joroeba Kachin Kantonnese Chinees (Tradisioneel) Kantonnese Chinees (Vereenvoudig) Katalaans Kazaks Kazaks (Arabies) Kinyarwanda Kirgisies Kirundi Kongo Koreaans Kroaties Lingala Litaus Malabaars Maleis Maltees Mam Mambwe-Lungu Mandarynse Chinees (Tradisioneel) Mandarynse Chinees (Vereenvoudig) Mapudungun Masedonies Mianmees Mingrelian Mongools Moré Ndebele (Zimbabwe) Nederlands Nepalees Noors Nzema Oekraïens Oesbekies Oesbekies (Romeins) Oromo Pangasinaans Persies Peruaanse Gebaretaal Pools Portugees (Brasilië) Portugees (Portugal) Roemeens Russies Samoaans Sango Serwies (Cyrillies) Serwies (Romeins) Seychellese Kreools Shona Singalees Slowaaks Sloweens Spaans Swahili Sweeds Tagalog Tahitiaans Tataars Teloegoe Tetun Dili Thai Tongaans Tsjeggies Tswana Turks Twi Urhobo Viëtnamees Wallies Waray-Waray Xhosa Yslands Zulu
"Ek het probeer om die Bybel te lees, maar wanneer ek sien hoe lank dit is, sien ek nie kans nie!" — Briana, 15.
Voel jy ook so? Hierdie artikel kan jou help!
Hoekom moet ek die Bybel lees?
Klink dit vir jou vervelig om die Bybel te lees? 'n Mens kan verstaan as jy so voel. Jy dink dalk aan die Bybel as 'n boek met meer as 'n duisend bladsye vol klein lettertjies en met geen prentjies nie. Dit staan nie 'n kans teen die TV en video's nie!
Maar dink so daaraan: As jy 'n groot ou skatkis kry, sal jy nie nuuskierig wees om uit te vind wat binne-in is nie?
Die Bybel is net soos 'n skatkis. Dit bevat baie skatte van wysheid wat jou sal help om
Goeie besluite te maak
Met jou ouers oor die weg te kom
Die regte soort vriende te maak
Stres te hanteer
Hoe kan so 'n ou boek nog prakties wees in ons dag? Omdat 'die hele Skrif deur God geïnspireer is' (2 Timoteus 3:16). Dit beteken dat die raad in die Bybel van die beste Bron moontlik kom.
Die Bybel is 'n skatkis wat baie skatte van wysheid bevat
Een manier is om die Bybel van voor tot agter te lees. Dit sal jou help om te sien wat die Bybel se boodskap is. Daar is baie maniere om die Bybel te lees. Kyk na twee voorbeelde:
Jy kan die 66 Bybelboeke in die volgorde lees waarin hulle verskyn, van Genesis tot Openbaring.
Jy kan die Bybel in chronologiese volgorde lees. Met ander woorde in die volgorde waarin die gebeure regtig plaasgevind het.
Wenk: Aanhangsel 4A in die boekie 'n Studiegids vir God se Woord gee 'n chronologiese lys van die belangrikste gebeurtenisse van Jesus se aardse lewe.
'n Tweede manier om die Bybel te lees, is om 'n gedeelte te kies wat jou kan help met die uitdaging waarmee jy sukkel. Byvoorbeeld:
Wil jy graag vriende maak wat jy kan vertrou? Lees die verhaal van Jonatan en Dawid (1 Samuel, hoofstuk 18-​20). Gebruik dan die werkblad "Hoe om lojale vriende te vind" om praktiese lesse te leer.
Wil jy graag leer hoe om dinge te weerstaan wat verkeerd is? Lees die verhaal van hoe Josef versoeking weerstaan het (Genesis, hoofstuk 39). Gebruik dan die werkblad "Hoe om versoeking te weerstaan . . . Josef — Deel 1" en "Valslik beskuldig! Josef — Deel 2" om praktiese lesse te leer.
Wil jy graag weet hoe gebed jou kan help? Lees Nehemia se ondervinding (Nehemia, hoofstuk 2). Gebruik dan die werkblad "God het sy gebed verhoor" om praktiese lesse te leer.
Wenk: Wanneer jy die Bybel lees, maak seker dat dit stil is sodat jy kan konsentreer.
'n Derde manier om die Bybel te lees, is om 'n gedeelte of 'n psalm te kies, dit te lees en dan te sien hoe jy dit in jou lewe kan toepas. Nadat jy gelees het, vra jouself vrae soos die volgende:
Hoekom het Jehovah dit in die Bybel ingesluit?
Wat leer dit ons oor Jehovah se persoonlikheid en die manier waarop hy dinge doen?
Hoe kan ek hierdie inligting in my lewe toepas?
Wenk: Stel 'n doelwit! Skryf 'n datum neer wanneer jy graag met jou program van Bybellees wil begin.
"Ek kies Bybelboeke waarin ek veral belangstel. Dit motiveer my om vol te hou met my doelwit om elke dag die Bybel te lees. Byvoorbeeld, ek hou van die boek Spreuke. Die wysheid in daardie boek moedig my regtig aan." — Chloe.
"Ek probeer om een of twee psalms te lees voordat ek gaan slaap. Die skrywers van die Bybelboek Psalms het net soos ons gevoel. Dit is belangrik om elke dag op 'n positiewe noot af te sluit, en wanneer ek psalms lees, versterk dit my geloof in Jehovah as die God van ware vertroosting." — Stefan.
Hoe kan die Bybel my help?
Baie mense sê dat die Bybel vol mites is, dat dit outyds is of dat dit net te moeilik is om te verstaan. Dit is glad nie waar nie.